Մենք ուշադրության կենտրոնում ենք պահում Արամ Մանուկյանի տունը, որտեղ հունվարի 29-ին միջոցառում ենք ծրագրել: Օրենքով այն պաշտպանված է, և մենք փորձելու ենք ամեն ինչ անել` հանրային ուշադրությունը շենքի վրա սևեռելու: Դրա հետ կապված խրթին հարաբերություններ կան: Նախկին սեփականատերը վաճառել է, նոր սեփականատեր կա, որևէ կերպ կադաստրային ձևակերպումներում դա նշված չէ, նոր գնորդը չգիտի ինչի մասին է խոսքը… Սակայն օրենքի չիմացությունը մարդուն չի ազատում պատասխանատվությունից: Այդ միտումներով փայփայում ենք նաև Գյումրիի «Կումայրի» արգելոցը: Վերջին շրջանում ես հաճախ եմ լինում այնտեղ. որոշ շենքերի և միջավայրի վերականգնման ծրագիր ենք իրականացնում: Այնտեղ գտնվում է Մշակույթի նախարարության գրադարանը: Եվ տրամադրություն ու բովանդակություն ստեղծելով` պետք է փորձենք ավելի գրավիչ դարձնել այդ տարածքները, որպեսզի մարդիկ ցանկանան ներդրումներ կատարել հենց այդ տարածքում: